På en pressekonferanse om sentralbankens siste rentemøte torsdag, fikk sentralbanksjef Øystein Olsen spørsmål om den digitale valutaen bitcoin.

– Det er vanskelig å se på bitcoin som en ny valuta. Det brukes som betalingsmiddel, men det er noen store spørsmål knyttet til om dette på noen som helst måte kan overta, sier han.

– Du har ingen tro på bitcoin som valuta?

– Bitcoin har den siden ved seg at det ikke står en sentralbank bak som sikrer tilliten til at det er en stabil verdi. Bitcoin har noen alvorlige mangler som pengeenhet og valuta, svarer Olsen.

Bitcoin Digital valuta bygget på blokkjedeteknologi som lar brukeren sende penger hvor som helst, når som helst.

Utviklet av pseudonymet Satoshi Nakamoto i 2008 og 2009.

Har ingen sentral utsteder eller kontroll.

Transaksjon er offentlig, men partene forblir anonyme.

Brukes til donasjoner, lagring av verdier, spekulasjon, ordinær netthandel og i sine tidlige år kjøp av illegale varer.

Blokkjede er teknologien bak desentraliserte valutaer som bitcoin og ethereum.

Én bitcoin er torsdag morgen verdt 11.000 dollar, ifølge DN Investor. Bitcoinkursen har steget mer enn 125 prosent siden midten av mars.

Advarer

Bitcoin ble utviklet i 2008 og 2008, og har ingen sentral utsteder eller kontroll. I april i år ble den anerkjent som en valuta i Japan.

Bitcoin-kursen har gått fra 2700 dollar på sensommeren til nærmere 17.000 dollar nå.

Artikkelen fortsetter under annonsen

Sentralbanksjef Olsen legger ikke skjul på at han er skeptisk.

Les også: Bitcoin blant de mest populære søkeordene

– Jeg vil minne om at et nøkkelord for det å opprettholde stabilitet rundt enhver valuta er at det står en sentralbank bak som skaper tillit til den verdien. I dag uttrykkes det gjennom at vi har som oppgave å holde inflasjonen lav og stabil, sier han.

– Er dette en advarsel?

– Ja, du kan godt tolke det som en advarsel mot å tro at pilene alltid peker oppover. Det er vanskelig å se at bitcoin skal være et helt stabilt investeringsobjekt, svarer Olsen.

– Enn så lenge har det gått bra for en del, men det er et spekulasjonselement her, sier han.

«Interessant og fremtidsrettet» teknologi

Samtidig understreker Olsen at det er viktig å «ha flere tanker i hodet samtidig».

– Teknologien som ligger bak bitcoin, er helt åpenbart både interessant og fremtidsrettet, sier han.

Norges Bank følger med på utviklingen, og spesielt den underliggende blokkkjedeteknolgien, påpeker Olsen.

– Det er en teknologi som kan gi nye muligheter for mer ordinære betalingssystemer- og former, sier han.

Nylig skrev DN-kommentator Terje Erikstad at «bitcoin er en fiasko som pengeenhet».

«Men som spekulasjonsobjekt er den uovertruffen. Historiens mest rendyrkede finansboble utspiller seg i disse dager», skrev Erikstad.(Vilkår)